**Kivonat**

**A Jogi és Társadalmi Kapcsolatok Bizottsága**

**2018. december 4-ei nyilvános ülésének jegyzőkönyvéből**

**270/2018. (XII.4.) JTKB számú határozat**

1. A Jogi és Társadalmi Kapcsolatok Bizottsága a *„Javaslat Szombathely Megyei Jogú Város Turizmusfejlesztési Stratégiájának megalkotására a 2019-2024. közötti időszakra vonatkozóan”* című előterjesztést megtárgyalta, és az előterjesztés szerinti tartalommal támogatja.
2. A Bizottság felkéri a Savaria Turizmus Nonprofit Kft-t a Szombathely Turizmusfejlesztési Stratégiájához szükséges kutatások elvégzésére.
3. A Bizottság felkéri a Kft. ügyvezető igazgatóját, hogy a Turizmusfejlesztési Stratégiát 2019. június 30. napjáig terjessze a Közgyűlés elé.
4. A Bizottság javasolja a Közgyűlésnek, hogy az Önkormányzat 2019. évi költségvetési rendeletében a Kft. 2019. évi üzleti tervében biztosítsa a kutatásokhoz és a stratégia megvalósításához szükséges forrást, bruttó 3.873.500,- Ft összegben.

**Felelős:** Dr. Takátsné Dr. Tenki Mária, a Bizottság elnöke

(A végrehajtásért felelős:

Grünwald Stefánia, a Savaria Turizmus Nonprofit Kft. ügyvezető igazgatója,

Dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

 2019. június 30. (2-3. pont vonatkozásában)

az önkormányzat 2019. évi költségvetésének elfogadása (4. pont vonatkozásában)

A másolat hiteléül:

Szombathely, 2018. december 6.

 (: Iváncsics Lívia :)

 jegyzőkönyvvezető